#### Z á p i s n i c a

**zo zasadnutia Obecného zastupiteľstva Obce Liptovský Peter**

##### konaného dňa 5. 12. 2018

**P r í t o m n í :**  Ing. Anna Papajová, starostka obce

Ing. Ľubomír Belobrad, Ing. Matej Čukan,

Ing. Martin Drugaj, Miroslav Krčula, Adriana Muráňová,

Ľubica Uličná, Marek Zachar, Stanislav Žiška

**Neprítomní:** Ing. Ján Kamenský

**Ďalší prítomní:** Ing. Pavel Slabej, hlavný kontrolór

Júlia Illéšová, zapisovateľka

**P r o g r a m:** 1. Otvorenie zasadnutia

2. Určenie zapisovateľa a overovateľov zápisnice

3. Oznámenie výsledkov volieb starostu a poslancov obecného zastupiteľstva (OZ) a odovzdanie osvedčení

o zvolení

4. Zloženie sľubu novozvolenej starostky obce

5. Zloženie sľubu novozvolených poslancov obecného zastupiteľstva

6. Príhovor starostky obce

7. Schválenie programu ustanovujúceho zasadnutia OZ a voľba návrhovej a mandátovej komisie

8. Správa mandátovej komisie o overení zloženia sľubu starostky a poslancov obecného zastupiteľstva

9. Poverenie poslanca OZ, ktorý bude oprávnený zvolávať a viesť zasadnutie obecného zastupiteľstva

10. Poverenie zastupovaním starostky obce

11. Zriadenie komisií a voľba predsedov a členov komisií OZ

12. Zriadenie a voľba predsedu a členov Komisie pre ochranu verejného záujmu pri výkone funkcií verejných funkcionárov Obce Liptovský Peter

13. Určenie platu starostky

14. Schválenie Zmluvy o zriadení vecného bremena medzi obcou a Slovenská distribučná, a.s. Žilina – prípojka elektrickej energie pre bytový dom č. 5 (bývalá slobodárka)

15. Interpelácie

16. Návrh na uznesenie

17. Záver

**K bodu č. 1 Otvorenie zasadnutia**

Rokovanie obecného zastupiteľstva otvorila a viedla starostka obce Ing. Anna Papajová. Privítala všetkých prítomných. Odznela hymna SR.

**K bodu č. 2 Určenie zapisovateľa a overovateľov zápisnice**

**Overovatelia zápisnice:** Ľubica Uličná, Ing. Ľubomír Belobrad

**Zapisovateľka:** Júlia Illéšová

**K bodu č. 3. Oznámenie výsledkov volieb starostu a poslancov obecného zastupiteľstva (OZ) a odovzdanie osvedčení o zvolení**

Predseda miestnej volebnej komisie v Liptovskom Petre oboznámil prítomných s výsledkami volieb do samosprávnych orgánov obce konaných dňa 10. 11. 2018.

Volieb sa zúčastnilo 655 občanov z celkového počtu 1114 zapísaných voličov, čo predstavuje 58,80 %.

Za starostku obce bola zvolená:

Ing. Anna Papajová s počtom hlasov 396.

Na ďalších miestach sa umiestnili

Adriana Muráňová 166 hlasov

Ján Palider 90 hlasov

Za poslancov obecného zastupiteľstva boli zvolení nasledovní poslanci:

1. Ing. Ľubomír Belobrad 388 hlasov

2. Stanislav Žiška 361 hlasov

3. Miroslav Krčula 356 hlasov

4. Marek Zachar 344 hlasov

5. Ing. Ján Kamenský 339 hlasov

6. Ľubica Uličná 330 hlasov

7. Ing. Matej Čukan 317 hlasov

8. Ing. Martin Drugaj 314 hlasov

9. Adriana Muráňová 288 hlasov

Náhradníci

1. Peter Šeďo 278 hlasov

2. Milan Majer 273 hlasov

3. Pavel Klaučo 247 hlasov

4. Bc. Gabriela Nagyová 234 hlasov

**K bodu č. 4 Zloženie sľubu novozvolenej starostky obce**

Novozvolená starostka obce Ing. Anna Papajová zložila zákonom prepísaný sľub prečítaním sľubu a podpisom pod text sľubu.

**K bodu č. 5 Zloženie sľubu novozvolených poslancov obce**

Novozvolený poslanec Ing. Ľubomír Belobrad, ktorý sa umiestnil získaným počtom hlasov na prvom miestne prečítal znenie sľubu poslanca a následne zložil sľub svojim podpisom pod text sľubu. Postupne zložili sľub podpisom pod text sľubu novozvolení poslanci:

iNG. mATEJ čUKAN

iNG. MARTIN DRUGAJ

MIROSLAV KRČULA

ADRIANA MURÁŇOVá

ľUBICA uLIčNá

MAREK ZACHAR Stanislav Žiška

Novozvolený poslanec Ing. Ján Kamenský sa nezúčastnil z pracovných dôvodov zasadnutia obecného zastupiteľstva, preto zloží sľub na najbližšom zasadnutí.

**K bodu č. 6 Príhovor starostky obce**

Starostka predniesla príhovor.

Po skončení slávnostnej časti obecného zastupiteľstva pokračovalo OZ pracovnou časťou. Starostka informovala, že z deviatich poslancov sa OZ zúčastňuje osem poslancov – OZ je uznášania schopné.

V nadväznosti na predošlé body boli prijaté nasledovné uznesenia

**Uznesenie č. 56/2018**

Obecné zastupiteľstvo Obce Liptovský Peter

**A. berie na vedomie**

1. výsledky voľby starostu obce a volieb do obecného zastupiteľstva

2. vystúpenie novozvolenej starostky

**B. konštatuje, že**

1. novozvolená starostka obce Ing. Anna Papajová zložila zákonom predpísaný sľub starostky obce

2. zvolení poslanci obecného zastupiteľstva zložili zákonom predpísaný sľub poslanca obecného zastupiteľstva

ING. ĽUBOMÍR BELOBRAD

iNG. mATEJ čUKAN

iNG. MARTIN DRUGAJ

MIROSLAV KRČULA

ADRIANA MURÁŇOVá

ľUBICA uLIčNá

MAREK ZACHAR Stanislav Žiška

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 7 Schválenie programu ustanovujúceho zasadnutia OZ a voľba návrhovej a mandátovej komisie**

Starostka obce oboznámila prítomných s programom ustanovujúceho zastupiteľstva a s návrhom členov návrhovej a mandátovej komisie.

**Uznesenie č. 57/2018**

Obecné zastupiteľstvo Obce Liptovský Peter v súlade s § 12 ods. 5 zákona

č. 369/1990 Zb. o  obecnom zriadení v znení neskorších predpisov

**schvaľuje**

* návrh programu rokovania OZ

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

Starostka predložila pozmeňujúci návrh k programu zastupiteľstva.

Rokovanie bude doplnené o  prerokovanie zmluvy o zabezpečení zimnej

údržby miestnych komunikácií v zimnej sezóne 2018/2019.

**Uznesenie č. 58/2018**

Obecné zastupiteľstvo Obce Liptovský Peter v súlade s § 12 ods. 5 zákona

č. 369/1990 Zb. o  obecnom zriadení v znení neskorších predpisov

**schvaľuje**

* pozmeňujúci návrh programu rokovania OZ

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**SCHVÁLENÝ PROGRAM ROKOVANIA:**

**P r o g r a m:**

1. Otvorenie zasadnutia

2. Určenie zapisovateľa a overovateľov zápisnice

3. Oznámenie výsledkov volieb starostu a poslancov obecného zastupiteľstva (OZ) a odovzdanie osvedčení o zvolení

4. Zloženie sľubu novozvolenej starostky obce

5. Zloženie sľubu novozvolených poslancov obecného zastupiteľstva

6. Príhovor starostky obce

7. Schválenie programu ustanovujúceho zasadnutie OZ a voľba návrhovej a mandátovej komisie

8. Správa mandátovej komisie o overení zloženia sľubu starostky a poslancov obecného zastupiteľstva

9. Poverenie poslanca OZ, ktorý bude oprávnený zvolávať a viesť zasadnutie obecného zastupiteľstva

10. Poverenie zastupovaním starostky obce

11. Zriadenie komisií a voľba predsedov a členov komisií OZ

12. Zriadenie a voľba predsedu a členov Komisie pre ochranu verejného záujmu pri výkone funkcií verejných funkcionárov Obce Liptovský Peter

13. Určenie platu starostky

14. Schválenie Zmluvy o zriadení vecného bremena medzi obcou a Slovenská distribučná, a.s. Žilina – prípojka elektrickej energie pre bytový dom č. 5 (bývalá slobodárka)

15. Zmluva o zimnej údržbe miestnych komunikácii v zimnej sezóne 2018/2019

16. Interpelácie

17. Návrh na uznesenie

18. Záver

Do návrhovej komisie boli navrhnutí poslanci: Ing. Matej Čukan, Stanislav Žiška, Ing. Martin Drugaj.

**Uznesenie č. 59/2018**

Obecné zastupiteľstvo Obce Liptovský Peter v súlade s § 12 ods. 5 zákona

č. 369/1990 Zb. o  obecnom zriadení v znení neskorších predpisov

**volí**

* návrhovú komisiu v zložení
* predseda komisie - Ing Matej Čukan, členovia komisie - Stanislav Žiška, Ing. Martin Drugaj

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

Do mandátovej komisie boli navrhnutí poslanci: Miroslav Krčula, Marek Zachar, Adriana Muráňová.

**Uznesenie č. 60/2018**

Obecné zastupiteľstvo Obce Liptovský Peter v súlade s § 12 ods. 5 zákona

č. 369/1990 Zb. o  obecnom zriadení v znení neskorších predpisov

**volí**

* mandátovú komisiu v zložení
* predseda komisie – Miroslav Krčula, členovia komisie - Marek Zachar, Adriana Muráňová

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 8 Správa mandátovej komisie o overení zloženia sľubu starostky a poslancov obecného zastupiteľstva**

Správa mandátovej komisie:

Mandátová komisia schválená na OZ v zložení Miroslav Krčula – predseda komisie, členovia Zachar Marek a Adriana Muráňová overuje platnosť volieb do orgánov samosprávy a konštatuje, že starostka obce a poslanci obecného zastupiteľstva zložili zákonom predpísaný sľub.

**K bodu č. 9 Poverenie poslanca OZ, ktorý bude oprávnený zvolávať a viesť zasadnutia obecného zastupiteľstva**

Starostka obce predložila návrh, aby obecné zastupiteľstvo poverilo poslanca, ktorý bude oprávnený zvolávať a viesť zasadnutia obecného zastupiteľstva. Obecné zastupiteľstvo poveruje na vykonávanie funkcie Ľubicu Uličnú.

**Uznesenie č. 61/2018**

Obecné zastupiteľstvo Obce Liptovský Peter

**poveruje**

poslankyňu Uličnú Ľubicu zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 piata veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 10 Poverenie zastupovaním starostky obce**

Starostka obce oboznámila prítomných s návrhom zástupcu starostky obce. Touto funkciou bol poverený poslanec Miroslav Krčula.

**K bodu č. 11 Zriadenie komisií a voľba predsedov a členov komisií OZ**

Starostka obce predniesla návrh na zriadenie komisií a ich predsedov:

komisia finančná predseda Miroslav Krčula

komisia výstavby, územného plánovania

a ochrany životného prostredia predseda Ing. Matej Čukan

komisia ochrany verejného poriadku predseda Adriana Muráňová

komisia kultúry, športu a vzdelávania predseda Ing. Ľubomír Belobrad

komisia sociálna predseda Ľubica Uličná

Starostka obce požiadala prítomných poslancov predložiť do nasledujúceho zastupiteľstva návrhy členov komisií.

Pani Adriana Muráňová požiadala o možnosť byť predsedníčkou komisie výstavby, územného plánovania a ochrany životného prostredia. Nikto z prítomných poslancov návrh nepodporil.

**Uznesenie č. 62/2018**

Obecné zastupiteľstvo Obce Liptovský Peter

**A. zriaďuje**

komisie a to komisiu finančnú

komisiu výstavby, územného plánovania a ochrany životného prostredia

komisiu ochrany verejného poriadku

komisiu kultúry, športu a vzdelávania

komisiu sociálnu

**B. volí**

a) predsedu komisie finančnej Miroslav Krčula

predsedu komisie výstavby, územného

plánovania a ochrany životného prostredia Ing. Matej Čukan

predsedu komisie ochrany verejného poriadku Adriana Muráňová

predsedu komisie kultúry, športu a vzdelávania Ing. Ľubomír Belobrad

predsedu komisie sociálnej Ľubica Uličná

**Hlasovanie:** za: 7 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Ľubica Uličná, Marek Zachar, Stanislav Žiška)

proti: 1 poslanec (Adriana Muráňová)

zdržal sa: 0 poslancov

**K bodu č. 12 Zriadenie a voľba predsedu a členov Komisie pre ochranu verejného záujmu pri výkone funkcií verejných funkcionárov Obce Liptovský Peter**

Starostka predložila návrh predsedu a členov komisie. Komisia je zložená z jedného zástupcu každej politickej strany alebo politického hnutia, ktorí boli úspešní vo voľbách do orgánov samosprávy a jedného zástupcu z nezávislých poslancov. Komisia musí mať aspoň troch členov. Medzi zvolenými poslancami sú zástupcovia politických strán, za ktoré kandidovali vo voľbách: Slovenská národná strana (poslankyňa Ľubica Uličná) a Progresívne Slovensko (poslanec Ing. Martin Drugaj). Z nezávislých poslancov bol navrhnutý Marek Zachar.

**Uznesenie č. 63/2018**

Obecné zastupiteľstvo Obce Liptovský Peter

**A. zriaďuje**

komisiu podľa čl. 7 ods. 5 ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov v znení neskorších predpisov

**B. volí**

a) predsedu komisie Ľubica Uličná

členov komisie: Marek Zachar

Ing. Martin Drugaj

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 13 Určenie platu starostky**

V zmysle § 4, odsek 1,2 zákona číslo 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov obecné zastupiteľstvo rozhodne o plate starostu.

Podľa § 3, odsek 1 zákona číslo 253/1994 Z.z. o právnom postavení a platových pomeroch starostov obcí a primátorov miest patrí starostovi obce plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a príslušného násobku s ohľadom na počet obyvateľov.

U obcí v rozmedzí 1001 do 3000, ide o násobok 2,20. Priemerná mesačná mzda v národnom hospodárstve za rok 2017 je stanovená na sumu 954,- €.

Obecné zastupiteľstvo určilo starostke minimálny plat vo výške 2.099,- €.

**Uznesenie č. 64/2018**

Obecné zastupiteľstvo Obce Liptovský Peter

**určuje**

v súlade so zákonom NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov mesačný plat starostky Ing. Anny Papajovej vo výške 2.099,- €.

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 14 Schválenie Zmluvy o zriadení vecného bremena medzi obcou a Slovenská distribučná, a.s. Žilina – prípojka elektrickej energie pre bytový dom č. 5 (bývalá slobodárka)**

Starostka predložila na schválenie zmluvné podmienky zmluvy o zriadení vecného bremena medzi Obcou Liptovský Peter a Stredoslovenská distribučná, a.s. Pri Rajčianke 2927/8, Žilina na zriadenie vecného bremena spočívajúceho v povinnosti vlastníkov nehnuteľností strpieť umiestnenie a prevádzku inžinierskych sietí na časť nehnuteľností a to parcely č. KNC 503/1, zastavaná plocha nádvorie o výmere 31 m2 zameranej v Geometrickom pláne č. 46193537-317/2018, ktorý dňa 12.10.2018 vyhotovila Ing. Juraj Karolčík a ktorý dňa 24.10.2018 pod č. 61-1047/2018 úradne overil Okresný úrad, katastrány odbor Liptovský Mikuláš. Povinný z vecného bremena (vlastník predmetnej nehnuteľnosti - obec) sa zaväzuje strpieť výkon práva oprávneného zodpovedajúceho vecnému bremenu t.j. umiestnenie a prevádzku inžinierskych sietí a vstup osôb a vjazd vozidiel z dôvodu údržby, opráv a rekonštrukcie inžinierskych sietí (elektrická prípojka k bytovému domu č. 5).

**Uznesenie č. 65/2018**

Obecné zastupiteľstvo Obce Liptovský Peter

**schvaľuje**

zmluvné podmienky Zmluvy o zriadení vecného bremena medzi obcou Liptovský Peter a firmou Stredoslovenská distribučná, a.s. Pri Rajčianke 2927/8, Žilina na zriadenie vecného bremena v prospech Slovenskej distribučnej, a.s. Pri Rajčianke 2973/8, Žilina ako oprávneného z vecného bremena spočívajúceho v práve uloženia inžinierskych sietí na časť nehnuteľností a to parcely č. KNC 503/1, zastavaná plocha nádvorie o výmere 31 m2 zameranej v Geometrickom pláne č. 46193537-317/2018, ktorý dňa 12.10.2018 vyhotovil Ing. Juraj Karolčík a ktorý dňa 24.10.2018 pod č. 61-1047/2018 úradne overil Okresný úrad, katastrálny odbor Liptovský Mikuláš. Povinný z vecného bremena (vlastník predmetnej nehnuteľnosti) sa zaväzuje strpieť výkon práva oprávneného zodpovedajúceho vecnému bremenu t.j. umiestnenie a prevádzku podzemných inžinierskych sietí a vstup osôb a vjazd vozidiel z dôvodu údržby, opráv a rekonštrukcie inžinierskych sietí (elektrického vedenia).

**K bodu č. 15 Zmluva o zimnej údržbe miestnych komunikácií**

Cenovú ponuku na zimnú údržbu miestnych komunikácií predložila firma JAPATEK s.r.o. Liptovská Porúbka 449 a to nasledovne:

* výkony zimnej údržby ciest s použitím kolesového traktora s predným náhonom so snežným pluhom 29,- € bez DPH za hodinu výkonu
* traktor s posypovým zariadením 28,- € bez DPH za hodinu výkonu.

Cenová ponuka bola jednohlasne schválená.

**Uznesenie č. 66/2018**

Obecné zastupiteľstvo Obce Liptovský Peter v súlade s § 11 ods. 4 zákona č. 369/1990 Zb. o  obecnom zriadení v znení neskorších predpisov

**schvaľuje**

* výkon zimnej údržby miestnych komunikácií v zimnom období 2018/2019 firmou JAPATEK s.r.o. Liptovská Porúbka 449

**Hlasovanie:** za: 8 poslancov (Ing. Matej Čukan, Ing. Ľubomír Belobrad, Ing. Martin Drugaj, Miroslav Krčula, Adriana Muráňová, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 16 Interpelácie**

Ľubica Uličná

* keďže sa 8. 12. 2018 uskutoční rozsvietenie vianočného stromčeka spojené s Mikulášom a vianočnou kapustnicou , speváčky zo spevokolu zaspievajú vianočné koledy

Adriana Muráňová

* požiadala o preloženie plánu zasadnutí obecného zastupiteľstva spolu s termínmi

Ing. Ľubomír Belobrad

* informoval, že 26. 12. 2018 sa uskutoční „Štefánska zábava“, ktorú budú organizovať členovia hudobnej skupiny „Maják“

Marek Zachar

* upozornil na potrebu opílenia stromu pred pohostinstvom pri hlavnej ceste

Stanislav Žiška

* informoval sa o možnosti vybudovania elektrickej prípojky na priestranstvo oproti budove Jednoty, kde sa organizuje „fašiangová zabíjačka“

**K bodu č. 17 Návrh na uznesenie**

Vzhľadom k tomu, že sa o každom uznesení hlasovalo zvlášť, návrhová komisia predložila súhrn prijatých uznesení.

**K bodu č. 18 Záver**

Starostka poďakovala všetkým za účasť a ukončila zasadnutie obecného zastupiteľstva. Zasadnutie bolo ukončené o 18.05 h.

**Zapísala:** Júlia Illéšová

1. Ing. Anna Papajová

starostka